Trump: Kemi dërguar ndihma të jashtëzakonshme për Porto Rikon
Presidenti foli të hënën në Shtëpinë e Bardhë pas kritikave për reagim të ngadaltë të autoriteteve federale në përgjigje të shkatërrimeve pas uraganit Maria
Presidenti Donald Trump thotë se qeveria ka dërguar sasi "të jashtëzakonshme" ushqimi dhe furinizimesh për ishullin e Porto Rikos, pas kritikave se administrata federale nuk është angazhuar sa duhet për të ndihmuar banorët pas uraganit Maria. Zoti Trump tha në komentet për shtyp sot në Shtëpinë e Bardhë se "është për t'u mahnitur sa shumë kemi bërë brenda një kohe shumë të shkurtër në Porto Riko". Presidenti tha se ishulli ka ndeshur një numër sfidash pas uraganit shkatërrimtar, për shkak të infrastrukturës së dobët në ishull. Nesër Presidenti Donald Trump do të vizitojë Porto Rikon. Vizita e tij vjen pas një serie komentesh të ashpra të postuara në Twiter ndaj mënyrës se si autoritetet lokale po e menaxhojnë situatën pas stuhisë dhe në veçanti ndaj kryetares së bashkisë së kryeqytetit. Kjo e fundit ka qenë mjaft kritike ndaj ndihmës federale të ofruar deri më tani. Me mijëra njerëz e ushtarakë janë mobilizuar në shpërndarjen e ndihmës së nevojshme në Porto Riko. "", thotë John Rabin, administratori në detyrë rajonal për FEMA-n. Por kryetarja e bashkisë së kryeqytetit të Porto Rikos, San Juanit, thotë se për shumë në ishull, nuk janë plotësuar nevojat themelore që ata kanë. "", thotë Carmen Yulin Crus kryetare e bashkisë së San Juanit Kritika të tilla nuk i kanë shpëtuar presidentit republikan Donald Trump, i cili ka postuar një seri tweetesh duke sulmuar "aftësinë udhëheqëse" të kryebashkiakes demokrate dhe duke thënë se portorikanët duan gjithshka gati. Presidenti Trump këmbëngul se personeli federal "po bën punë të shkëlqyer" "”, thotë Pedro Hernandez banor i San Juanit. Autoritetet që po merren me shpërndarjen e ndihmës thonë se janë të përqendruar tek detyra që u është ngarkuar. "”, thotë Brock Long, administrator i FEMA-s. Ashtu siç vizitoi Teksasin pas Uragani Harvey, Presidenti Trump do të shkojë nesër në Porto Riko. Detajet e udhëtimit nuk janë bërë të ditura ende. "”, thotë Carmen Yulin Crus kryetare e bashkisë së San Juanit Shumë portorikanë janë pa energji elektrike dhe po përballen me radhë të gjata për të siguruar pak karburant. Rindërtimi i plotë i ishullit do të kërkojë shumë vjet.